
 Localitatea Timişoara dispune de un sistem centralizat de alimentare 
cu apă, canalizare şi epurare a apelor uzate menajere.
Alimentarea cu apă potabilă a municipiului Timişoara se asigură în sistem centralizat de distribuţie realizat prin intermediul reţelelor de conducte magistrale respectiv prin reţeaua de conducte de serviciu; pe acestea din urmă se realizează branşamentele pentru consumatorii de pe vatra municipiului Timişoara.

 
Reţelele de alimentare cu apă  existente nu acoperă toate zonele construite, situaţie întâlnită şi în cartierul Plopi pe străzile Str. Magheru(parţial), Martir Nicolae Lacătuş (parţial), Gârleanu, Delineşti, Parâng, Albăstrelelor, Luduş,  Centura de Sud.
Această deficienţă impune realizarea unor reţele de alimentare cu apă pe
străzile Str. Magheru(parţial), Martir Nicolae Lacătuş (parţial), Gârleanu, Delineşti, Parâng, Albăstrelelor, Luduş,  Centura de Sud.

   Valoarea totală a investiţiei  ,,Extinderi reţele apă Plopi ” este estimată la 2.792.018 lei (cu TVA), respectiv 647.505 Euro (1EURO=4,312 lei la data de 22.01.2009).

Având în vedere faptul că finanţarea obiectivului  ,,Extinderi reţele apă  Plopi” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 02/2009 întocmit de S.C.  DELTA PROJECT  S.R.L.

